Rakaskemmdir í íslensku íbúðahúsnæði : orsakir rakaskemmda og afleiðingar þeirra : samantekt á skoðunarskýrslum
Tilgangur þessa verkefnis er að greina það hverjar helstu orsakir rakaskemmda eru í íbúðarhúsnæði hérlendis auk þess að kortleggja í hvaða hluta húsnæðis rakaskemmdir koma helst fram. Í þessu skyni voru teknar 150 skoðunarskýrslur frá Verkfræðistofunni Eflu en þær höfðu að geyma greiningu á rakavandamálum húsa. Helstu orsakir reyndust í réttri röð vera gluggar og útihurðir, vatnsvörn baðherbergja, þök og síðan notkun íbúa eða hegðun þeirra í húsnæðinu. Þeir hlutar húsnæðis þar sem rakaskemmdir komu helst fram reyndust í réttri röð vera útveggir, gólf og baðherbergi.
Byggingartæknifræði, Rakaskemmdir, Byggingariðnaður
Networked Digital Library of Theses and Dissertations